इनसो ने दी तालाबंदी की चेतावनी
बरवालाआईटीआई में विभिन्न समस्याओं को लेकर इनसो ने रोष प्रदर्शन किया है। समस्याओं को लेकर इनसो प्रतिनिधिमंडल ने बुधवार को कार्यवाहक प्राचार्य से मुलाकात की और समाधान कराने की मांग की। छात्रों ने चेतावनी दी कि अगर एक सप्ताह में छात्रों की समस्याओं का समाधान नहीं किया गया तो वे आईटीआई पर ताला लगा देंगे।
छात्रों को संबोधित करते हुए इनसो जिलाध्यक्ष सिल्क पूनिया ने कहा कि सरकार छात्रों के हितों के साथ लगातार खिलवाड़ कर रही है। शिक्षण संस्थानों में स्टाफ अन्य मूलभूत सुविधाओं का अभाव है। अगर कोई छात्र इन समस्याओं के बारे में आवाज उठाता है तो उन पर झूठे मुकदमे बनवा दिए जाते हैं। छात्र नेता पूनिया ने कहा कि भाजपा ने चुनावों से पूर्व छात्र संघ चुनाव का वादा किया था, मगर कोई कदम नहीं उठाया जा रहा है। इस मौके पर आशीष कुंडू, आशू पूनिया, हिमांशु पानू, धीरज सरदाना, अमित मतलोड़ा, अनूप डाटा, बिट्टू गुराना, कुलदीप जांगड़ा, प्रदीप सिंधड़, हरदीप मलिक, प्रदीप काला, संदीप चहल, जैलदार, मनीष डाटा सहित भारी संख्या में छात्र मौजूद थे।
hin_Deva hin_Deva hin_Deva